google/wiki40b huggingface dataset:
Οθόνη αφής

Τεχνολογίες

Υπάρχουν διάφοροι τύποι τεχνολογίας οθονών αφής.

Αντιστασιακή (Resistive)

Μια επιφάνεια αντιστασιακής οθόνης αφής αποτελείται από πολλά στρώματα. Τα πιο σημαντικά είναι δύο λεπτές μεταλλικές ηλεκτραγώγιμες και αντιστάσιμες επιφάνειες, που χωρίζονται από λεπτό διάστημα. Όταν κάποιο αντικείμενο αγγίζει αυτό το είδος της επιφάνειας αφής, τα στρώματα συνδέονται σε ένα ορισμένο σημείο, και στη συνέχεια η επιφάνεια αντιδρά ηλεκτρικά παρόμοια με δύο διαιρέτες τάσης που συνδέονται με τις εκροές τους. Αυτό προκαλεί μια αλλαγή στο ηλεκτρικό ρεύμα και έχει καταχωρηθεί ως νέο γεγονός αφής και αποστέλλεται στον ελεγκτή για επεξεργασία.

Χωρητική (Capacitive)

Μια επιφάνεια χωρητικής οθόνης αφής είναι καλυμμένη με ένα υλικό, συνήθως οξείδιο ινδίου - κασσίτερου, που οδηγεί ένα συνεχές ηλεκτρικό ρεύμα στον αισθητήρα. Ο αισθητήρας ως εκ τούτου παρουσιάζει ένα ακριβώς ελεγχόμενο πεδίο από αποθηκευμένα ηλεκτρόνια τόσο στον οριζόντιο όσο και στον κατακόρυφο άξονα - επιτυγχάνει χωρητικότητα. Το ανθρώπινο σώμα είναι επίσης μια ηλεκτρική "συσκευή" η οποία έχει αποθηκεύσει ηλεκτρόνια και κατά συνέπεια παρουσιάζει χωρητικότητα. Οι αισθητήρες χωρητικότητας δουλεύουν βασισμένοι στην εγγύτητα, και δεν χρειάζεται να ακουμπηθούν άμεσα για να ενεργοποιηθούν. Είναι μια αξιόπιστη τεχνολογία που χρησιμοποιείται σε ένα ευρύ φάσμα εφαρμογών, όπως σημεία πώλησης, βιομηχανικοί έλεγχοι, καθώς και περίπτερα ενημέρωσης του κοινού. Έχει μεγαλύτερη ακρίβεια από την αντιστασιακή τεχνολογία, αλλά ανταποκρίνεται μόνο σε επαφή με δάχτυλο και δεν θα λειτουργήσει με ένα χέρι καλυμμένο σε γάντι ή με στυλό ή γραφίδα. Οι χωρητικές οθόνες αφής μπορούν επίσης να υποστηρίξουν πολυαφή (multitouch). Ένα καλό παράδειγμα αυτού του τύπου αποτελούν οι οθόνες των iPhone, iPad, και iPod Touch της Apple, καθώς και οι οθόνες των συσκευών που τρέχουν το Android.
Γενοκτονία Αρμενίων, Ελλήνων και Ασσυρίων

Κοινές εκδηλώσεις μνήμης

Σε διάφορες χώρες όπου κατοικούν Αρμένιοι, Έλληνες ή/και Ασσύριοι, γίνονται κοινές εκδηλώσεις μνήμης για τις γενοκτονίες αυτών των τριών εθνοτήτων. Για παράδειγμα, το 2017 έγινε κοινή εκδήλωση στο Los Angeles, ΗΠΑ, στις 23 Απριλίου. Τέτοιες εκδηλώσεις γίνονται περί την 24 Απριλίου, καθώς αυτή η ημερομηνία το 1915 θεωρείται ως ημέρα έναρξης της γενοκτονίας των Αρμενίων.  Τον Μάιο του 2007  η Εθνική Αρμενική Επιτροπή Αμερικής (ANCA) δήλωσε ότι ενώνεται με τους Πόντιους Έλληνες και όλους τους Έλληνες του κόσμου για τη διεθνή ημέρα μνήμης της γενοκτονίας στις 19 Μαΐου.
Εκδηλώσεις μνήμης άρχισαν σταδιακά να γίνονται και μέσα στην Τουρκία, από τη δεκαετια του 2000. Το 2011 αναφέρεται ότι έγιναν τέτοιες συγκεντρώσεις σε πέντε πόλεις της Τουρκίας. O τότε πρόεδρος των ΗΠΑ Ομπάμα χαρακτήρισε τις σφαγές “φοβερά γεγονότα” (horrific events) αλλά δεν χρησιμοποίησε τη λέξη “γενοκτονία”.
Σπυρίδων Ξύνδας

Βιογραφία

Ήταν ένας από τους πρωτεργάτες της Επτανησιακής Μουσικής Σχολής και συνεισέφερε σημαντικά στην καλλιέργεια της έντεχνης νεοελληνικής μουσικής και στην εδραίωση της μουσικής παιδείας στην Κέρκυρα και την Αθήνα. Σπούδασε μουσική στη Νάπολη από το 1833 έως το 1837, παρά τον Niccolò Antonio Zingarelli. Επιστρέφοντας το 1837 στην Κέρκυρα, μαθήτευσε κοντά στον Νικόλαο Χαλικιόπουλο Μάντζαρο, με τον οποίον ίδρυσε στη συνέχεια τη Φιλαρμονική Εταιρεία Κερκύρας, όπου για πολλά χρόνια δίδαξε θεωρητικά και εκκλησιαστική μουσική. Παράλληλα φαίνεται ότι δίδαξε στο Αρσάκειο της Κερκύρας από το 1875 έως το 1883. Μαθητής του υπήρξε ο Σπυρίδων Φιλίσκος Σαμάρας για τον οποίον κυκλοφορεί η μη εξακριβωμένη φήμη ότι ήταν και νόθος γιος του. Συχνά ο Ξύνδας περιόδευε στην Ελλάδα παίζοντας κιθάρα σε συναυλίες, ενώ τον συνόδευε στο τραγούδι η κόρη του. Το 1886 εγκαθίσταται στην Αθήνα, οπού εκεί και θα πεθάνει δέκα χρόνια αργότερα, τυφλός και σε άθλια οικονομική κατάσταση.
Ο Ξύνδας έγραψε πολλά έργα για κιθάρα, αλλά και τραγούδια, καντάδες, όπερες σε ιταλικά και ελληνικά λιμπρέτα κ.ά. και καταπιάστηκε συστηματικά με τη φωνητική μουσική. Η όπερά του Ο Yποψήφιος Βουλευτής (πρεμιέρα τον Σεπτέμβριο του 1867 στο θέατρο San Giacomo της Κέρκυρας), διανθισμένη με φολκλορικά στοιχεία από την επτανησιακή (και όχι μόνο) παράδοση, αλλά και γεμάτη με έντονη κοινωνική κριτική, είναι το πρώτο μελόδραμα που γράφτηκε από Έλληνα συνθέτη σε ελληνικό λιμπρέτο, το κείμενο του οποίου υπογράφει ο Ιωάννης Ρινόπουλος. Στην Αθήνα παίχτηκε στις 14 Μαρτίου 1888 στο Χειμερινό Θέατρο Αθηνών - Μπούκουρα από τον Ελληνικό Μελοδραματικό Θίασο του Αντωνίου Λάνδη. Το 2017 και μετά από 150 χρόνια από την κερκυραϊκή πρεμιέρα του, το ξεχασμένο αυτό έργο ανέβηκε σε πανηγυρική παράσταση στο Δημοτικό Θέατρο Κερκύρας, ενώ το λιμπρέτο του αποκαταστάθηκε και εκδόθηκε σε συλλεκτική επετειακή έκδοση από τη Φιλαρμονική Εταιρεία Κερκύρας. Η υπόθεση του έργου εκτυλίσσεται στο εξωαστικό περιβάλλον της Κέρκυρας το 1857 και θίγει τα προβλήματα του αγροτικού πληθυσμού, καθώς και την ανεντιμότητα των πολιτικών. 
Πολλά από τα έργα του Ξύνδα πιστεύεται ότι χάθηκαν στο βομβαρδισμό της Κέρκυρας κατά το Β' Παγκόσμιο Πόλεμο.
Held group

Ιστορία

Αυτή είναι μια από τις 26 σποραδικές ομάδες και βρέθηκε από τον Dieter Held (1969a, 1969b) κατά τη διάρκεια  της έρευνας απλών ομάδων που περιέχουν μια συνάρτηση με κανονικοποιητή ισόμορφο με μια  Mathieu ομάδα M₂₄. Μια δεύτερη ομάδα είναι η γραμμική ομάδα L₅(2). Η ομάδα είναι η τρίτη πιθανή, και η κατασκευή της ολοκληρώθηκε από τους Τζον Μακέι και Graham Higman.
Η εξωτερική ομάδα αυτομορφισμών έχει τάξη 2 και ο πολλαπλασιαστής Schur είναι τετριμμένος.

Αναπαραστάσεις

Το μικρότερο συγκρότημα που εμφανίζεται έχει διάσταση 51 * υπάρχουν δύο τέτοιες αναπαραστάσεις που μάχεται η μία την άλλη.
Αυτό κανονικοποιεί ένα στοιχείο τάξης 7 το  Monster group. Ως αποτέλεσμα, ο πρώτος αριθμός 7 διαδραματίζει έναν ιδιαίτερο ρόλο στην θεωρία της ομάδας, για παράδειγμα, η μικρότερη εκπροσώπηση ομάδας πάνω από κάθε σώμα είναι μια αναπαράσταση με διάσταση 50 πάνω από σώμα με 7 στοιχεία και ενεργεί φυσικά σε ένα διάνυσμα φορέα της άλγεβρα πάνω από το πεδίο με 7 στοιχεία.
Η μικρότερο αναπαράσταση μετάθεσης είναι βαθμίδας δράσης 5 για 2058 σημεία με σημείο σταθεροποιητή Sp₄(4):2.
Η ομάδα αυτομορφισμών He:2 της ομάδας Held είναι μια υποομάδα της Fischer ομάδα Fi24.
Τέλος Τηλεόρασης στο Ηνωμένο Βασίλειο

Στο Ηνωμένο Βασίλειο, κάθε νοικοκυριό το οποίο κατέχει συσκευή τηλεόρασης ή γενικά παρακολουθεί τηλεόραση με όποιο τρόπο κι αν μεταδίδεται (επίγεια, δορυφορικά, καλωδιακά και διαδικτυακά) απαιτείται να πληρώνει ένα τηλεοπτικό τέλος. Επιχειρήσεις, σχολεία, νοσοκομεία καθώς και οποιοσδήποτε οργανισμός παρακολουθεί ή καταγράφει κάποιο πρόγραμμα στην τηλεόραση πρέπει να πληρώνει το τηλεοπτικό τέλος. Από τις 1 Απριλίου του 2010, το τηλεοπτικό τέλος για τις έγχρωμες τηλεοράσεις είναι £145.50 και £49.00 για τις ασπρόμαυρες. Τα έσοδα από τα τέλη χρησιμοποιούνται για να χρηματοδοτήσουν τα τηλεοπτικά και ραδιοφωνικά κανάλια καθώς και τις διαδικτυακές υπηρεσίες του BBC.
Τα συνολικά έσοδα από τα τέλη για τη διετία 2013-14 ήταν £3.7261 δισεκατομμύρια εκ των οποίων τα 607.8 εκατομμύρια ή το 16.3% δόθηκαν από την κυβέρνηση για λογαριασμό όσων είναι άνω των 75 ετών. Έτσι, τα τέλη ήταν η σημαντικότερη πηγή εσόδων για το BBC για το 2013-14, όπου τα συνολικά του έσοδα ανέρχονταν σε £5.066 δισεκατομμύρια.
Γιανγκ Βίβιαν

Βιογραφία και πρωθυπουργία

Γεννήθηκε το 1935 και από το 1979 ως το 1982 χρημάτισε Γενικός Γραμματέας της Κοινότητας του Ειρηνικού.
Εκπροσωπεί το Κόμμα Δράσης για το Λαό του Νιούε. Κέρδισε τον τότε πρωθυπουργό Σάνι Λακατάνι στις εκλογές το Μάιο του 2002. Ο Βίβιαν είχε υπηρετήσει στην πρωθυπουργία για μία ακόμη φορά και από τις 12 Δεκεμβρίου 1992 ως τις 9 Μαρτίου του 1993 έπειτα από το θάνατο του Ρόμπερτ Ρεξ.
Επανεξελέγη στο Κοινοβούλιο χωρίς αντίπαλο στις εκλογές που διεξήχθησαν τον Μάιο του 2005 και τον Μάιο του 2008. Οι βουλευτικές εκλογές διεξήχθησαν στις 7 Ιουνίου 2008.
Εξελέγησαν 3 μέλη στη νομοθετική συνέλευση,ωστόσο κανείς υποψήφιος για την πρωθυπουργία δεν κατάφερε να συγκεντρώσει απόλυτη πλειοψηφία.
Στις 19 Ιουνίου 2008 ο Βίβιαν έλαβε 5 ψήφους από τη Συνέλευση και νέος πρωθυπουργός με 14 ψήφους εξελέγη ο Τόκε Ταλάγκι. Υπήρξε επίσης και μία αποχή.
Ο Βίβιαν ήταν επίσης υπουργός Υγείας και Τουρισμού στο Νιούε.
Εθνική Μάλτας (καλαθοσφαίριση γυναικών)

Συμμετοχή σε διεθνείς διοργανώσεις

Η Ομοσπονδία Καλαθοσφαίρισης της Μάλτας ιδρύθηκε το Μάρτιο του 1964. Έξι μήνες μετά ένωσε τις δυνάμεις της με την Ολυμπιακή Επιτροπή της Μάλτας, ενώ αποτελεί πλήρες μέλος της FIBA από το 1967.
Επίσημο γυναικείο διασυλλογικό πρωτάθλημα οργανώνεται στη χώρα από το 1973. Η γυναικεία εθνική ομάδα λαμβάνει μέρος τακτικά στο κατώτερο τη τάξει ευρωπαϊκό πρωτάθλημα με την ονομασία «Ευρωπαϊκό Πρωτάθλημα Μικρών Κρατών FIBA» (παλαιότερα «European Promotion Cup» και «Division C»). 
Έχει διοργανώσει το θεσμό δύο φορές, το 1996 και το 2006. Σε αυτόν έχει επίσης κατακτήσει δύο χρυσά μετάλλια, κατά τα έτη 2008 και 2010, με τη Ρεμπέκα Θόρεσεν να αποτελεί την παίκτρια που σημείωσε σε αμφότερες τις περιστάσεις τους περισσότερους πόντους.
Εθνική Λιβάνου (καλαθοσφαίριση γυναικών)

Συμμετοχή σε διεθνείς διοργανώσεις

Μεγαλύτερη επιτυχία της ομάδας μέχρι σήμερα είναι η κατάκτηση της 5ης θέσης στο Ασιατικό Πρωτάθλημα που διοργανώθηκε στην Ιαπωνία το 2011.
Μέχρι σήμερα ο Λίβανος δεν έχει ποτέ λάβει μέρος σε κάποια Ολυμπιακή Διοργάνωση, ούτε σε Παγκόσμιο Πρωτάθλημα. Η πρώτη του συμμετοχή στο Ασιατικό Πρωτάθλημα της FIBA Asia έλαβε χώρα το 2001, ενώ διαθέτει, παράλληλα, δικαίωμα συμμετοχής σε διοργανώσεις της WABA, θυγατρικής της FIBA Asia για την περιοχή της Δυτικής Ασίας.  
Επίσης, η Ινδία διαθέτει δικαίωμα συμμετοχής στους Μεσογειακούς Αγώνες, στους Παναραβικούς Αγώνες, στους Ασιατικούς Αγώνες και στους Αγώνες Δυτικής Ασίας υπό τη σκέπη της Διεθνούς Ολυμπιακής Επιτροπής.
Χοβαννές Κατσαζνουνί

Βιογραφία

Γεννήθηκε το 1868 στο Αχαλτσίχε της Γεωργίας, το οποίο τότε αποτελούσε έδαφος της Ρωσικής Αυτοκρατορίας. Αρχικά φοίτησε σε σχολείο της Τιφλίδας και αργότερα μετέβη στην Αγία Πετρούπολη όπου σπούδασε αρχιτέκτονας μηχανικός. Τα επόμενα χρόνια πραγματοποίησε επαγγελματική σταδιοδρομία κυρίως στο Μπακού. Παράλληλα συμμετείχε στο αρμενικό επαναστατικό κίνημα των Ντασνάκ, δρώντας αρχικά το 1908 στην περιοχή του Βαν και κατόπιν στη Ρουμανία. Το 1918 συμμετείχε στις διαπραγματεύσεις των κρατών της Υπερκαυκασίας με την Οθωμανική Αυτοκρατορία και ήταν μέλος της αντιπροσωπείας που υπέγραψε τη συνθήκη του Μπατούμ. 
Οι μετριοπαθείς απόψεις του και η γενική εκτίμηση προς το πρόσωπό του, οδήγησαν το Εθνικό Αρμενικό Συμβούλιο της Τιφλίδας, να του αναθέσει την 9η Ιουνίου του 1918 την ευθύνη συγκρότησης κυβέρνησης συνασπισμού. Ο Κατσαζνουνί δεν κατάφερε να προσελκύσει προσωπικότητες από τις υπόλοιπες αρμενικές πολιτικές δυνάμεις - οι οποίες αρνήθηκαν τη σύμπραξη με το κόμμα των Ντασνάκ - και εν τέλει σχημάτισε στις 30 Ιουνίου του 1918 την πρώτη αρμενική κυβέρνηση με τον ίδιο στο αξίωμα του πρωθυπουργού. Η κυβέρνηση του Κατσαζνουνί εγκαταστάθηκε στο Γερεβάν στις 19 Ιουλίου, με τον ίδιο να δηλώνει πως το στόχος του ήταν η ικανοποιητική αντιπροσώπευση όλων των εθνικών κοινοτήτων του νέου κράτους. Ο Κατσαζνουνί, ο οποίος διετέλεσε πρωθυπουργός για έναν χρόνο, προσανατολίστηκε προς την κατεύθυνση της εγκαθίδρυσης μιας κοινοβουλευτικής δημοκρατίας, ωστόσο τόσο οι προσπάθειές του ιδίου όσο και του διαδόχου του, Αλεξάντερ Χαντισιάν, τορπιλίστηκαν από την κομμουνιστική εξέγερση του Μαΐου του 1920 στο Αλεξαντρόπολ - που υποστηρίχθηκε και από τη μουσουλμανική μειονότητα της χώρας - και την εξαιρετικά βίαιη καταστολή της. Ενδιάμεσα, μετά την αποχώρησή του από την πρωθυπουργία μετέβη στο εξωτερικό, ασχολούμενος με τις διπλωματικές επαφές του νεοσύστατου κράτους. Ο Κατσαζνουνί αναφέρεται ως ένας από τους λίγους Αρμένιους πολιτικούς που αντιμετώπισαν με επιφύλαξη τις αρμενικές εδαφικές απαιτήσεις στη Συνδιάσκεψη Ειρήνης του 1919 (που εκτός των έξι λεγομένων αρμενικών βιλαετίων της ανατολικής Οθωμανικής Αυτοκρατορίας περιλάμβαναν ακόμη την Κιλικία, την Τραπεζούντα και το λιμάνι της Αλεξανδρέττας), φοβούμενοι πως αυτές θα προκαλούσαν τη σφοδρή αντίδραση των Τούρκων εθνικιστών.
Το 1920, μετά την πρώτη κατάληψη της Αρμενίας από τους Μπολσεβίκους, ο Κατσαζνουνί συνελήφθη, ωστόσο απελευθερώθηκε τον Φεβρουάριο του 1921 όταν οι ανταρτικές δυνάμεις των ντασνάκ απελευθέρωσαν προσωρινά το Γερεβάν. Μετά την οριστική σοβιετοποίηση της Αρμενίας κατέφυγε στη Ρουμανία, από όπου το 1923 συνέταξε φυλλάδιο με το οποίο αφενός υποστήριζε πως μετά την επίτευξη του στόχου της δημιουργίας αρμενικού κράτους το κόμμα των Ντασνάκ δεν είχε πλέον λόγο ύπαρξης και αφετέρου καλούσε την αρμενική Διασπορά να υποστηρίξει τη ΣΣΔ Αρμενίας. Κατόπιν επέστρεψε στην Αρμενία όπου συνέχισε τις επαγγελματικές του δραστηριότητες απέχοντας από κάθε είδους ενασχόληση με την πολιτική. Απεβίωσε το 1938, με αρμενικές πηγές να υποστηρίζουν πως ο θάνατός του οφείλεται στις εκτεταμένες σταλινικές διώξεις της εποχής, οι οποίες έμειναν γνωστές ως Μεγάλη Εκκαθάριση ή Μεγάλος Τρόμος.
Evolution (άλμπουμ των Ten Years After)

Τραγούδια του δίσκου

1. I Think It's Gonna Rain All Night (Gooch, Lyons) - 4:26
2. She Keeps Walking (Koller, Lyons) - 5:52
3. Why'd They Call It Falling (Gooch, Lyons) - 6:27
4. She Needed a Rock (Gooch, Lyons) - 4:29
5. My Imagination (Gooch, Lee, Lyons) - 5:12
6. I Never Saw It Coming (Gooch, Lyons) - 6:07
7. Slip Slide Away (Gooch, Lee, Lyons) - 4:33
8. Tail Lights (Gooch, Lyons) - 4:33
9. Angry Words (Churchill, Gooch, Lee, Lyons) - 8:22
9. That's Alright (Gooch, Lyons) - 5:02
Νικόλαος Β΄ της Οπάβα

Βιογραφία

Ήταν ο πρωτότοκος γιος τού Νικολάου Α΄ δούκα της Οπάβα και της Αδελαΐδας, ανιψιάς τού Ροδόλφου Α΄ των Αψβούργων της Γερμανίας.
Το 1306 απεβίωσε ο Βεγκέσλαος Γ΄ της Βοημίας και τον θρόνο διεκδίκησαν οι δύο αδελφές του Άννα και Ελισάβετ, εξαδέλφες τού Νικολάου Β΄. Ο τελευταίος υποστήριξε τον σύζυγο της Ελισάβετ, τον Ιωάννη από τον Οίκο του Λουξεμβούργου, που έγινε βασιλιάς της Βοημίας και αντάμειψε τον Νικόλαο Β΄ με το φέουδο της Οπάβα το 1318. Ταυτόχρονα το φέουδο αναβαθμίστηκε σε δουκάτο. Ο Νικόλαος Β΄ μετακίνησε τη διαμονή από το Χράντεκ ναντ Μοράβιτσι (γερμαν. Γκρατς) στην Οπάβα. Το ίδιο έτος έκανε τον πρώτο του γάμο με την αδελφή τού Λέσεκ δούκα του Ράτσιμπορς (γερμαν. Ράτιμπορ), ο οποίος απεβίωσε το 1336 και το Ράτσιμπορς επέστρεψε στο στέμμα της Βοημίας. Το επόμενο έτος ο Ιωάννης έδωσε το Ράτσιμπορς στον πιστό του Ιωάννη. Με τα δύο αυτά δουκάτα ο Νικόλαος Β΄ έγινε ένας από τους πιο δυνατούς πρίγκιπες της περιοχής τού άνω Όντερ. Έτσι η Οπάβα προσανατολίστηκε προς το Ράτσιμπορς της Σιλεσίας. 
Το 1337 οι πρίγκιπες της Σιλεσίας-Οπόλε διεκδίκησαν το Ράτσιμπορς· αντί αυτού ο Ιωάννης τους πώλησε το Προύντνικ (Γερμαν. Νόιστατ). Σε έγγραφο τού 1350 ο Νικόλαος Β΄ μνημονεύεται ως μπουργκράβος τού Κουότσκο. Το 1355 άφησε δύο πόλεις, που αποδόθηκαν στον δούκα Λέσεκ.
Ρόμπερτ Φίτσο

Πρώτα χρόνια και εκπαίδευση

Γεννήθηκε στο Τοπόλτσανι (σλοβακικά: Topoľčany) της Σλοβακίας στις 15 Σεπτεμβρίου 1964 και Σπούδασε Νομικά στη Νομική Σχολή της Μπρατισλάβας. Το 1987 εγγράφηκε στο Κομμουνιστικό Κόμμα της (τότε) Τσεχοσλοβακίας. Το 1992, έπειτα από σπουδές στις ΗΠΑ, έγινε μέλος του Κόμματος της Δημοκρατικής Αριστεράς. Τέθηκε επικεφαλής του νεοσύστατου συνασπισμού «Κατεύθυνση - Σοσιαλδημοκρατία», το οποίο ίδρυσε ο ίδιος το 1999 - («SMER - Sociálna demokracia»).

Εκλογική νίκη 2006 και πρωθυπουργός

Αναδείχθηκε νικητής των βουλευτικών εκλογών της Σλοβακίας το 2006, λαμβάνοντας περίπου το 30% των ψήφων. Σχημάτισε κυβέρνηση συνασπισμού το 2006 με το κόμμα HZDS του Βλαντιμίρ Μετσιάρ (Vladimír Mečiar) και το Εθνικό Κόμμα της Σλοβακίας του Γιάν Σλότα (Ján Slota).
Στις 4 Ιουλίου 2006 έγινε ο νεότερος πρωθυπουργός στην ιστορία της χώρας του. Παρά τη μεγάλη του δημοτικότητα και το νεανικό του προφίλ, έχει προκαλέσει σοβαρές αντιδράσεις, αφού επέλεξε ως κυβερνητικό του εταίρο το εθνικιστικό κόμμα του πρώην πρωθυπουργού Βλαντιμίρ Μετσιάρ.

Eκλογές 2010-16

Στις εκλογές εκείνες, το κόμμα του Φίτσο ήρθε πρώτο σε ποσοστό ψήφων με 34,8%, ωστόσο συγκέντρωσε μόλις 62 έδρες, με αποτέλεσμα να μην μπορεί να σχηματίσει κυβέρνηση αυτοδυναμίας. Έτσι, στις 13 Ιουνίου ο πρωθυπουργός έλαβε εντολή σχηματισμού νέας κυβέρνησης, σε συνεργασία με τα τρία κόμματα της αντιπολίτευσης και το ουγγρικό κόμμα , τα οποία συγκέντρωσαν μαζί 79 έδρες.
Έπειτα από την αποτυχία του Φίτσο να παρουσιάσει αυτοδύναμο κυβερνητικό σχήμα, ο πρόεδρος Ιβάν Γκασπάροβιτς έδωσε εντολή για σχηματισμό κυβέρνησης στην πρόεδρο του κεντροδεξιού χριστιανοδημοκρατικού κόμματος Ιβέτα Ραντιτσόβα, η οποία έγινε και η πρώτη γυναίκα στο πρωθυπουργικό αξίωμα στην ιστορία της χώρας.
Έπειτα από τη νίκη του κόμματός του στις βουλευτικές εκλογές του 2012, ο Φίτσο επέστρεψε στην πρωθυπουργία. Ωστόσο, απέτυχε να εκλεγεί στις προεδρικές εκλογές του 2014, χάνοντας στο δεύτερο γύρο όπου έλαβε ποσοστό 40,6%, από τον Αντρέι Κίσκα (νικητής με 59,3% των ψήφων).
Το σοσιαλδημοκρατικό κόμμα Smer-SD του Φίτσο ήταν ο νικητής των βουλευτικών εκλογών του 2016, συγκεντρώνοντας ποσοστό 30,9% των ψήφων, χωρίς να εξασφαλίσει την κοινοβουλευτική πλειοψηφία.
Πανιώνιος (ποδηλασία)

Σμύρνη

Στην Ολυμπιάδα του 1896 πήρε μέρος ο ποδηλάτης Λομβάρδος του Γυμνασίου (Πανιωνίου) στο αγώνισμα 12 χλμ σε στίβο, χωρίς να διακριθεί. Στους Πανιώνιους Αγώνες αναφέρονται ποδηλατικοί αγώνες από το 1904 τουλάχιστον, καθώς και στα Α΄ Απολλώνια (1904). Σπουδαίος ποδηλάτης του Πανιωνίου στη Σμύρνη θεωρείτο ο Ιω. Πετρίτης, νικητής των Πανιωνίων Αγώνων του 1906.

Νέα Σμύρνη

Μεταπολεμικά το ποδηλατικό τμήμα στηρίχτηκε στον Αναστάση Σεφεριάδη και στον Πέτρο Λεωνίδη, οι οποίοι κατέκτησαν πανελλήνιες νίκες στους πρώτους μεταπολεμικούς πανελλήνιους αγώνες του 1947. Το 1948 ο Λεωνίδης προκρίθηκε και πήρε μέρος στην Ολυμπιάδα του Λονδίνου χωρίς να διακριθεί.
Τσούλε

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Κατανομή του πληθυσμού ανά εθνότητα (1991)

Το 1991, το χωριό αριθμούσε 322 κατοίκους, οι οποίοι ήσαν όλοι τους Κροάτες.
Ασκεναζί

Ασκεναζίτες (εβραϊκά: אַשְכְּנַזִים) αποκαλούνται τα μέλη των εβραϊκών κοινοτήτων στη δυτική και ανατολική Ευρώπη.

Ιστορία

Οι Ασκεναζίτες προέρχονται από Ιουδαίους που είχαν καταφύγει στην κεντρική Ευρώπη το 70 μ.Χ. για να αποφύγουν τους διωγμούς από τους Ρωμαίους. Κυρίως εγκαταστάθηκαν στην κοιλάδα του Ρήνου.  Οι Ασκεναζίτες διατήρησαν τη γλώσσα και τη θρησκεία τους διαμέσου των αιώνων, ανεξάρτητα της καθόδου των φυλών και των άλλων γεγονότων του Μεσαίωνα. Για γλώσσα χρησιμοποιούσαν μια παραλλαγή της γερμανικής με εβραϊκές λέξεις και εκφράσεις, ενώ για αλφάβητο χρησιμοποιούσαν την εβραϊκή γραφή. Σημαντικές εβραϊκές κοινότητες αναδείχτηκαν στις πόλεις Σπάιερ, Βορμς και Μάιντς. Οι Εβραίοι κυνηγήθηκαν την εποχή των Σταυροφοριών και αργότερα την εποχή της πανούκλας, αναγκασμένοι ξανά να καταφύγουν, αυτή την φορά στην Πολωνία και τη Λιθουανία.
Νταν Β΄ της Βλαχίας

Πρώτα χρόνια

Ο Νταν Β΄ ήταν γιος του Νταν Α΄. Ο πατέρας του ήταν ο μεγαλύτερος γιος και διάδοχος του Ράντου Α΄. Μετά την δολοφονία του Νταν Α΄ το 1387, ο αδελφός του, ο Μίρτσεα, ανέβηκε στο θρόνο. Ο Νταν ήταν πιστός στον θείο του, τον Μίρτσεα, του κατά τη διάρκεια της βασιλείας του. Ο Μίρτσεα ήταν ο πρώτος ηγεμόνας της Βλαχίας που αναγκάστηκε να πληρώνει ετήσιο φόρο στην Οθωμανική Αυτοκρατορία. Έκανε τον μόνο του νόμιμο γιο, τον Μιχαήλ, συμβασιλέα.
Όταν ο Μιχαήλ διαδέχτηκε τον Μίρτσεα (ο οποίος πέθανε στις 4 Φεβρουαρίου 1418), ο Νταν διεκδίκησε τον θρόνο της Βλαχίας. Οι Οθωμανοί νίκησαν τον Μιχαήλ το 1419, αναγκάζοντάς τον να πληρώσει φόρο και να παραχωρήσει το Τζιούρτζιου και άλλα φρούρια κατά μήκος του Δούναβη. Οι Βλάχοι βογιάροι άρχισαν να αυτομολούν στον Νταν. Όταν ο Μιχαήλ δεν σεβάστηκε τη συνθήκη με τους Οθωμανούς, ο Νταν μπήκε στην Βλαχία στις αρχές του 1420. Αρχικά, ο Μιχαήλ μπορούσε να αντισταθεί. Ωστόσο, Οθωμανικά στρατεύματα βοήθησαν τον Νταν, επιτρέποντάς του να νικήσει τον Μιχαήλ και τους Ούγγρους συμμάχους του καλοκαίρι του 1420.

Βασιλεία

Ο Νταν Β΄ πρώτα πήρε το θρόνο το 1420, χάνοντάς τον το 1421 από τον Ράντου Β΄, αλλά ανακτώντας τον το ίδιο έτος. Ήταν πρωτίστως σε θέση να ανακτήσει το θρόνο του πολλές φορές γιατί ήταν ικανός στρατιωτικός διοικητής. Το 1423, ο Νταν Β΄ οδήγησε ένα στρατό κατά των εισβολέων Οθωμανών Τούρκων, νικώντας τους στη μάχη. Οι Οθωμανοί εισέβαλαν σε μια προσπάθεια να ξανατοποθετήσουν τον Ράντου Β΄ στο θρόνο. Στα 1425, νίκησε πάλι τους Οθωμανούς, κερδίζοντας μια σημαντική νίκη σε μια μάχη που ήταν η πρώτη καταγεγραμμένη αναφορά χρήσης μισθοφόρων στον Βλαχικό στρατό. Σε αυτή την μάχη, ο Νταν Β΄ προσέλαβε μεγάλο αριθμό Βουλγάρων στρατιωτών. Την άνοιξη του 1427, ο Νταν Β΄ καθαιρεί τον Ράντου Β΄ για τελευταία φορά, νικώντας ξανά τους Οθωμανούς στη μάχη, παίρνοντας πίσω το φρούριο στο Τζιούρτζιου. Κατά πάσα πιθανότητα, ο Νταν Β΄ σκότωσε Ράντου Β΄, είτε κατά τη διάρκεια ή μετά από τη μάχη, καθώς ο τελευταίος εξαφανίζεται από τα ιστορικά αρχεία μετά από αυτήν. Ωστόσο, οι γραπτές μαρτυρίες από την εποχή είναι λίγες, και δεν είναι γνωστό με βεβαιότητα. Στις 3 Ιουνίου 1428, ο Νταν Β΄, οδήγησε έναν στρατό εναντίον των Οθωμανών στο Φρούριο Γκολουμπατς, η οποία έληξε με συνθήκη που επέτρεψε στον Νταν Β΄, μια σχετικά ειρηνική κυριαρχία μέχρι το 1432.
Το 1432 στην Βλαχία εισέβαλε ένας μεγάλος Οθωμανικός στρατός. Ο Νταν νικήθηκε και σκοτώθηκε στην μάχη. Τον διαδέχθηκε ο Αλέξανδρος Α΄, γιος του Μίρτσεα, που βασίλευσε μέχρι το θάνατό του από ασθένεια το 1436, και τον διαδέχτηκε ο Βλαντ Β΄ Ντράκουλ, πατέρας του Βλαντ Γ΄ Τσέπες. Ο γιος του Νταν Β΄, ο Μπασαράμπ Β΄, διαδέχτηκε τον γιο του Βλαντ Ντρακούλ, τον Μίρτσεα Β΄, το 1443. Ωστόσο, ο γιος του δεν είχε την στρατιωτική ικανότητα του πατέρα του και έχασε το θρόνο μέσα σε ένα χρόνο από τον Βλαντ Ντρακούλ.
Ο Πέτρος, δούκας της Κοΐμπρα, ένας ακούραστος ταξιδιώτης, ενδεχομένως, ο πιο πολυταξιδεμένος πρίγκιπας της εποχής του, και ο αδελφός του ο Ερρίκος ο Θαλασσοπόρος, συναντήθηκαν με τον Νταν Β΄ της Βλαχίας κατά τη διάρκεια της υπηρεσίας του Πέτρου στον Σιγισμούνδο, Άγιο Ρωμαίο Αυτοκράτορα.
Αυρήλιος Ευστρατιάδης

Βιογραφικά στοιχεία

Γεννήθηκε το 1926 στη Θεσσαλονίκη. Σπούδασε στο Τμήμα Φιλολογίας της Φιλοσοφικής Σχολής στο Αριστοτελείου Πανεπιστημίου και εργάστηκε ως καθηγητής στη μέση δημόσια εκπαίδευση. Η πρώτη του εμφάνιση στη λογοτεχνία έγινε τον Οκτώβριο του 1955, οπότε δημοσίευσε ποίημά του στο περιοδικό «Νέα Πορεία». Για δυο χρόνια έκανε μετεκπαίδευση στο Διδασκαλείο Μέσης Εκπαίδευσης (ΔΜΕ).
Έχει κάνει διασκευή του «Λάμπρου» του Διονυσίου Σολωμού κι έχει μεταφράσει την «Οδύσσεια» του Ομήρου. Συνεργάστηκε με το περιοδικό «Νέα Πορεία», όπου υπέγραφε βιβλιοκριτικές ως Ε. Μαυρουδής. Είναι μέλος της Εταιρείας Ελλήνων Λογοτεχνών και της Εταιρείας Λογοτεχνών Θεσσαλονίκης. Του έχει απονεμηθεί έπαινος από την Εστία Νέας Σμύρνης το 1973. Επίσης, πήρε την πρώτη διάκριση για το βιβλίο του «Συνθέσεις από τη ζωή του Μακρυγιάννη»' από την Εταιρεία Ελλήνων Λογοτεχνών. Ανήκει στην πρώτη μεταπολεμική γενιά. Έχει επηρεαστεί από το έργο του Γιάννη Ρίτσου.

Έργα

Παρακάτω παρουσιάζονται τα κυριότερα έργα του:
Foxconn

Περισσότερες πληροφορίες

Η Foxconn είναι ο μεγαλύτερος εξαγωγέας προϊόντων της Κίνας, και αυτό το πέτυχε χάρη στην συνεργασία πολλών εταιρειών από την Αμερική, την Ιαπωνία και την Ευρώπη. Συγκεκριμένα, το κόστος παραγωγής προϊόντων είναι πολύ χαμηλό και έτσι εταιρείες όπως η Apple, η Nokia, η Sony, η Dell, η Sharp, η Microsoft έχουν κάνει συμβόλαιο μαζί για τους παραπάνω λόγους. Ο Γκούο είχε ένα δάνειο της μητέρας του που άγγιζε τα 7.500 δολάρια και αγόρασε εξοπλισμό για την κατασκευή ηλεκτρονικών ειδών. Είχε κεντρίσει το ενδιαφέρον διάφορων εταιρειών ανάμεσα τους και η Philips και η εταιρεία παιχνιδοκονσόλων Atari.